Предварително подадените бюлетини за изборите в САЩ вече са повече от тези на предишните избори Броят на предварително подадените бюлетини за президентските избори в САЩ , които трябва да се състоят на 3 ноември , вече надхвърля този на предварително гласувалите на предишните избори през 2016 г . , предаде Франс прес . Публикувано вчера проучване на независимия център за изследвания Ю Ес елекшън проджект към университета на Флорида обяви , че към вчерашна дата са гласували над 59 милиона избиратели . До изборите остават девет дни . През 2016 г . гласуваха предварително общо 57 милиона избиратели . До момента Демократическата партия , която насърчаваше предварителното гласуване , води по броя на вече получените бюлетини . Не е ясно обаче дали това ще бъде показателно за окончателния резултат , отбелязва АФП .